Més de 2.500 joves de diferents ciutats es donen cita en el II Campionat Nacional de Breakdance d'Alaquàs
29/03/2004 11:37:00

# Més de 2.500 joves de diferents ciutats es donen cita en el II Campionat Nacional de Breakdance d'Alaquàs

*   29/03/2004 11:37:00
*   [Imprimir](#)
*   Compartir
*    https://www.alaquas.org/documento.asp?id\_do=9127

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9127%2F1&title=Ajuntament%20d%27Alaqu%C3%A0s.%20Prensa.M%C3%A9s%20de%202.500%20joves%20de%20diferents%20ciutats%20es%20donen%20cita%20en%20el%20II%20Campionat%20Nacional%20de%20Breakdance%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9127/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9127/9127_Form_4.jpg)](https://www.alaquas.org/ficheros/documentos/2004/2/9127/9127_Form_10.jpg "<a href='https://www.alaquas.org/ficheros/documentos/2004/2/9127/9127_Form_10.jpg' target=_blank><i class='fa fa-external-link' aria-hidden='true'></i>.Més de 2.500 joves de diferents ciutats es donen cita en el II Campionat Nacional de Breakdance d'Alaquàs</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9127&idioma=1&autotraduce=0)

El Poliesportiu El Bovalar acull la cita de breakdance més important i rellevant de tot l'estat espanyol

El breakdance ha esdevingut en els últims anys un esport de moda entre les i els més joves. Milers de joves de tot l'Estat espanyol practiquen hui aquesta modalitat esportiva en què l'equilibri i les cabrioles, tot al ritme de la música, són els elements fonamentals. Alaquàs va acollir el passat dissabte 27 de març la cita més important i rellevant dins d'aquest esport. Més de 2.500 joves de diferents comunitats autònomes es van desplaçar fins ací per assistir al II Campionat Nacional de Breakdance celebrat al Poliesportiu El Bovalar.

Un total de 122 joves, distribuïts en 16 grups de diferents ciutats espanyoles com Vitòria, Granada, Madrid, Salamanca, Saragossa, Las Palmas de Gran Canaria, Valladolid, Barcelona, Còrdova, Sevilla i altres, formaren part d'aquest concurs, demostrant el seu nivell i el seu saber en aquest ball.

La competició va començar a les 6 de la vesprada i es va perllongar fins la 1 de la matinada, aproximadament. Va comptar amb un jurat francés especialista compost per Salah, Camel i Mohamed del grup Vagabonds crew, guanyador del premi a la millor coreografia en el Campionat Internacional Batle of the year. El jurat va atogar el primer premi, dotat de 1.500 euros al grup Boggie Adicctos i el segon premi, de 600 euros, per a Anónimos & Supremos. Com a finalistes quedaren el grup d'Alaquàs Special K i Lunatiks.

El breakdance a Alaquàs sorgeix com a resposta a una ampla demanda de joves que volen preparar-se en aquesta activitat esportiva que requereix tantes hores de preparació com qualsevol altre esport. Des del Centre Obert d'Alaquàs, aquest ball s'oferta com a recurs d'oci i temps lliure per a totes les i els joves de la ciutat. Es d'ací d'on sorgeix el primer campionat comarcal que es va celebrar a Alaquàs ara fa tres anys. La resposta massiva a aquesta cita va propulsar l'organització des d'Alaquàs d'un campionat a nivell nacional. La primera edició es va  celebrar el passat any i hi van assistir centenars de persones. Enguany, s'ha complit la segona edició i ha superat els índexs de participació.